OpenLLM-France/wikimedia huggingface dataset:
# Armorkora

Almora, Armura edo Armorkora dira tontortxo artifizial batzuen izena Arabako Kuartangon, Urbasan eta Ataunen.. Harri eta lur multzo hauen azpian, trikuharriak topatu dira. Trikuharrien beste izen batzuk murko, morkuero, treguharri, mairuetxe eta jentilarri dira. Murko da baita ere Itzako toponimo bat. Bertan erdi aroan herrixka bat egon zen.
Zenbait kasuetan, hala ere, murko hauek ez dira megalitoak edo haien aztarnak. Izan daitezke, esate baterako, belarrari leku gehiago emateko zelai-larretatik ateratako harrien pilaketak, edo antzinako artzain txabolen hondakinen pilaketak. Lehen, artzainek beraien txabolak oso gai hauskor eta ahulekin eraikitzen zituzten udako larreko mendimultzo handietan. Haren ondorioz, larre garaian neguan hondatutako aterpeak berreraiki behar izaten zituzten urtero...lehenengoaren hondakinen gainean. Haren ondorioz sortu ziren orain hain deigarriak diren, esate baterako, Aralarreko morkuero asko.
Jose Duesok jaso zuen sinesmen bat, Arabako mendebaleko haranetakoa, hau dioena: «Morkuero hauetan, Murko izeneko izaki mitikoen herrikoak daude lurperatuta, eta Morkuero hauen barnean oraindik ere bizi dira». Sinesmen horren oso antzekoa da zelta mitologiako elezahar eta sinesmen multzo handi bat. Adibidez, Irlandako Sidh: zelten beste mundua da, jainko eta heroien eremua, baina era berean hango morkueroak izendatzen ditu. Ingelesaren "Shee" handik dator. Irlandako mitologian, aos sí-ak (aes sídhe-en izen zaharra), naturaz gaindiko ireluen arraza oso boteretsua zen, beste mitologietako maitagarrien eta elfoen parekoak. Lur azpian bizi ziren, maitagarrien munduan, mendebaldeko itsasoaz haratago, edo mundu ikusezin batean, baina gizakien munduarekin batera existitzen dena. Morkueroak ziren bi mundu horien arteko ataria.

## Bibliografia

* Jose Miguel de Barandiaran, obras completas. Egilea, Jose Migel Barandiaran. Argitaletxea, Editorial la gran enciclopedia vasca, Bilbo 1976.
* "Nosotros los Vascos. Mitos leyendas y costumbres". Egilea, Jose Dueso. Argitaletxea, Lur. 1990.

## Kanpo estekak

* Datuak: Q12254030
# Andre Mariaren sortze garbia

Andre Mariaren sortze garbia dotrina dogmatzat du Eliza Katolikoak, 1854. urtean Pio IX.a aita santuak dekretatu zuenetik. Dogmak dio Maria libre izan zela betidanik jatorrizko bekatutik, bere seme Jesukristoren merituagatik.
Dogma hau ez da nahastu behar Jesusen jaiotza birjinalaren doktrinarekin. Jesus gizonezko batek parte hartu gabe ernaldu zela dio Elizak, eta Mariari dagokionez, Sortzez Garbiaren dogmak dio birjina izan zela Jesus ernaldu zenean, erditu zenean, eta baita erditu ondoren ere.
Andre Mariaren adbokazio hau VII. mendean hasi zen ospatzen Bizantzion, baina 1310 arte ez zen festatzat finkatu. Katolizismoan, bere eguna abenduaren 8an ospatzen da, eta jai izan ohi da Hego Euskal Herrian.
Izendegian, zenbait dira emakumezko izenak euskaraz dogma eta adbokazio honi erreferentzia egiten diotenak: Kontxesi tradizionalena seguruenik, eta Sorkunde hedatuena 20. eta 21. mendeetan.

## Erreferentziak

* ↑ «Kontxesi» Euskal Onomastikaren Datutegia (Euskaltzaindia) (Noiz kontsultatua: 2019-10-10).

## Kanpo estekak

* Datuak: Q185606
* Multimedia: Immaculate Conception / Q185606
# Andrea Appiani

Andrea Appiani (Milan, 1754ko maiatzaren 31 - ibidem, 1817ko azaroaren 8a) italiar margolaria izan zen.
Bere lehen ikasketak Carlo Maria Giudici margolariaren Akademian egin zituen. Gero Antonio de Giorgi margolariarekin freskoen ikasi zuen, Martin Knollerrekin olio-pintura ikasi zuen eta Gaetano Monti eskultorearekin giza anatomia ikasi zuen.
Gai estetikoekiko interesa Giuseppe Parini poeta klasikoak piztu zuen. Napoleonen gorteko margolaria izan zen eta pentsio bat jaso zuen. Gorteko pertsonaia ugari erretratatu zituen. 1814an Italiako Erresuma erori ondoren, pentsioa galdu eta pobrezian erori zen.

## Iruditegia

* Nicolas Frochot
* General Desaix
* Ugo Foscolo
* Josephine
* Josefina, Italiako erregina
* Olinpo
* Herkules bidegurutzean
* Laokoonen burua, c. 1790
* Eugène Beauharnais, 1800.
* Ebanjelariak
* Parnasoa
* Madame Hamelin
* Napoleon

## Kanpo estekak

* Datuak: Q493349
* Multimedia: Andrea Appiani / Q493349
# Andre Mariari mirariak

Andre Mariari mirariak (gaztelaniaz: Milagros de Nuestra Señora) Gonzalo de Berceo errioxar poetak 1260 inguruan idatzitako exemplum-bilduma da. Bertan Ama Birjinaren 25 mirari azaltzen dira.
Liburuari esker, irakurleen artean Mariarenganako eraspena zabaldu zen. Hala ere, hildakoak berpizteko eta Jaungoikoaren Epaiketatik bekatariak salbatzeko ahalmena zuenez, Erromatar Eliza Katolikoak heretikotzat hartu zuen.
Mester de Clerecian ohikoa zen quaderna via izeneko estrofa erabili zuen eta baita orduko antzinako gaztelaniaren errioxar aldaera ere.

## Erreferentziak

* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak
* ↑ Saugnieux, Joël. (1982). Berceo Y Las Culturas Del Siglo XIII. Logroño: Servicio de Cultura de la Excma. Diputación Provincial.

## Kanpo estekak

* Datuak: Q9033089
* Multimedia: Milagros de Nuestra Señora / Q9033089
# Andrea Aristegi

Andrea Alejandra Arístegui Armijo (Santiago, 1979ko abuztuaren 2a) kazetari eta telebistako aurkezle txiletarra da. Gaur egun, Mega eta Radio Infinita kanalen zati da.

## Ikasketak

Santiagoko Ikastetxe Hispano-amerikarrean ikasi zuen. Ondoren, Txileko Unibertsitate Katoliko Pontifikaleko (PUC) Gizarte Komunikazioko lizentziatura egin zuen, eta kazetari titulua lortu zuen. Israelen egin zituen ikasketak eta The International Visitor Leadership Program (IVLP) delakoak beka eman zion. Programa hori Estatu Batuetako Estatu Saiaren truke profesionaleko programa da.

## Karrera

2001ean, Televisión Nacional de Chileko Prentsa Sailean sartu zen. Nazioarteko eremura zuzenduta zegoen, eta editorea ere izan zen. Albistegi ezberdinetako berriemailea izan da eta 2001eko Estatu Batuetako atentatuak, Irakeko gerra, Joan Paulo II.aren heriotza eta Benedikto XVI.aren hautaketa, Madrilgo atentatuak bezalako estaldura berezien arduraduna izan da, Barack Obamaren hauteskundeak, 2009ko estatu-kolpea Hondurasen, Osama bin Ladenen hilketa eta 2011ko Japoniako lurrikara, besteak beste.
24 horas albistegia —TVNn eta bere 24 horas katean— jaso du ordutegi ezberdinetan; 24 horas en la mañana (2012-2014), La mañana informativa (2013), 24 horas al día (2009-2013), 24 horas en el mundo, (2010-2012), 24 horas central eta 24 horas informa. 2015eko urrian, Estado Nacional programa politikoaren aurkezle izan zen, eta 2016an mahaikide gisa sartu zen Muy buenos días goizeko saioan.
2015ean, Radio ADN-n sartu zen, eta lau urtez gidatu zuen La prueba de ADN programa. José Antonio Neme, Fernando Paulsen, Antonio Quinteros eta Iván Nuñezekin egin zuen bilotea.
2018ko abenduan, TVN utzi zuen, 17 urteren ondoren, Megara emigratzeko, eta 2019an Meganoticias albistegiaren goizeko eta arratsaldeko edizioen aurkezle bihurtu zen. Horrez gain, Radio Infinita-n sartu zen, non gaur egun Doble opuesto programa egiten duen.

## Erreferentziak

* ↑ Miranda, Seigi. (8 de agosto de 2016). Andrea Arístegui es la reina de la chuleta. .
* ↑ Woo, Eduardo. (1 de octubre de 2015). Andrea Aristegui asume conducción de Estado Nacional tras salida de Juan José Lavín. .
* ↑ Sigue reestructuración de Radio ADN: Ingresan Andrea Arístegui y Gerson del Río. 18 de noviembre de 2014.

## Kanpo estekak

* Datuak: Q28709887
* Multimedia: Andrea Aristegui / Q28709887
# Andre Ospital

Andre Ospital (Aldude, Nafarroa Beherea, 1915eko azaroaren 22a - Kanbo, Lapurdi, 1987ko uztailaren 18a) euskal idazlea izan zen.
Merkataria zen bizibidez. Herria, Gure Herria, Sud-Oest, Chasses et Migrations, Basque-Eclair eta Gure Almanaka agerkarietan eman ditu argitara bere lanak eta artikuluak.

## Lanak

* Traditions des Aldudes (1965),
* Arte-bide ta amodio antzerkilana.
* Sur les sentiers dela Contrebande en Pays Basque (Elkar, 1980)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Andre Ospital literaturaren zubitegian
* Datuak: Q12253507
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
# Andre errotari ederra

Andre errotari ederra (alemanez: Die schöne Müllerin; D. 795), Franz Schubert konposatzaile austriarraren lied sorta bat da, Wilhelm Müllerren poemetan oinarrituta.
Ospetsu egin zen lehen kantu zikloa da. Schuberten maisulanetako bat da, eta maiz interpretatu eta grabatzen dute. Garai erromantikoko lieder osoko lehen zikloetako bat da, non konpositoreak, istorio oso baten hariari jarraituz, musika erregistro ezberdinak erabiltzen dituen ondoz ondoko gorabeherak guztiz azaltzeko.
Andre errotari ederra, Winterreise lanarekin, XIX. mendean ganbera-musikaren gailurretako bat izan zen.

## Erreferentziak

* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak

## Kanpo estekak

* Datuak: Q765966
* Multimedia: D 795 – Die schöne Müllerin, Op. 25 / Q765966
# Andrea Aleksi

Andrea Aleksi, Durrsaku gisa ezaguna (albanieraz: Andrea Nikollë Aleksi, kroazieraz: Andrija Aleši (Durrës, 1425-Ibidem, 1505) Albaniako arkitekto, margolari eta eskultorea izan zen. Dalmaziako Pizkundearen artista garrantzitsuenetariko bat izan zen.

## Biografia

Oso gaztea zela, Dalmaziako Split hirira joan zen erbesteratuta, eta han Mark Troja eskultorearen tailerrean ikasi zuen. Aleksiren lanik ezagunenak Italiako Anconako Merkatarien logiako estatuak eta Trogirko eliza bateko horma-pinturak dira. Urte batzuetan Aleksik Nicola Fiorentini maisu italiarrarekin kolaboratu zuen. Bere lankidetza emankorraren aztarnak Zadarren aurkitu dira, edertasun handiko atari batzuetan, baita Tremitin ere, non estatua batzuk egin zituen. Bere maisulana 1454ko "Trogirko bataiategia" da. 1480 inguruan Milango katedralean lanean aritu zen urte batzuetan. Durrësen hil zen, 1505ean.

## Obra batzuk

* Italiako Anconako Merkatarien logiako estatuak
* Zadarreko (Dalmazia) atariak, Nicola Fiorentinirekin batera
* Tremiti uharteko eskulturak
* Milango katedralaren aldar albaniarra, 1480 ingurukoa. Alexio Albaniakoa sinadura du.
* Trogirko bataiategia

## Iruditegia

* Trogirreko katedralaren bataiategiaren sarrera.
* Anconako Merkatarien logiako estatuak.

## Erreferentziak

* ↑ https://web.archive.org/web/20090303225959/http://web.ukonline.co.uk/shqip/news_albanian_personals_news.html
* ↑ Edwin E. Jacques, THE ALBANIANS: An Ethnic History from Prehistoric Times to the Present, McFarland & Company, Inc. (197.or.)
* ↑ https://telegrafi.com/andrea-aleksi-1425-1505-prej-durresit/

## Kanpo estekak

* Datuak: Q580165
* Multimedia: Aleksi Andrea / Q580165
# Aritzatxu

Aritzatxu :
| Ezaugarri orokorrak: ||
| - Kokalekua | Bermeo |
| - Luzera | 80 m |
| - Batez besteko zabalera | 15 m |
| - Betetasun maila | Altua |
| - Urbanizatze maila | Isolatua |
| - Pasealekua | Bai |
| Hondartza mota: ||
| - Hondar mota | Area |
| - Bainuaren egoera | Librea |
| - Hondartza nudista | Bai |
| Kirolak: |
| - Surfa egiteko | Ez |
| - Urpekaritza | Bai |
| - Besterik | {{{beste kirolik}}} |
| Ingurumena: ||
| - Landaredia | Bai |
| - Eremu babestua | Bai ([[{{{babestua}}}]]) |
| - Bandera urdina | Bai |
| Segurtasuna: ||
| - Arrisku seinaleak | Bai |
| - Hondartzaina | Bai |
| - Udaltzaingoa | Bai |
| - Sorosle taldea | Bai |
| Sarbideak: |
| - Elbarrientzat | Bai |
| - Sarbide mota | Oinez |
| - Sarbide seinaleztatua | Bai |
| Bestelako informazioa: |
| - Taberna kopurua | 1 |
| - Kanpina | Bai |
| - Herrigunerako distantzia | 400 m |
Aritzatxu Bermeoko (Bizkaia) hondartza da.

## Ezaugarriak

Bermeotik Bakiorantz doan errepidearen ondoan, hilerriaren eta institutuaren artean dagoen bidexka batetik heltzen da hondartzara.
Hilerritik 300 bat metrora dago eta institutu berriaren atzean dago. Hondarra eta haitzak dituen hondartza da, guztira 75 metro zabal. Itsasbehera denean 4.500 km² ditu; eta 1.875 km², itsasgora denean. Leku paregabea da udaberri eta uda partean eguzkiaz gozatzeko eta bertako uretan bainatzeko 21-24 °C artean egoten baita eta neguan 12 °C-ko tenperatura minimoa du.
Arrisku txikikoa da, eta ur kalitate onekoa. Urpekaritzan aritzeko egokia. Hondartzara, batez beste, jende kopuru handia biltzen da; bereziki uda partean.
2011. urtean Bizkaiko hondartzetatik erabiltzaileen nota altuena lortu duen hondartza izan da, 4,6ko nota lortuz eta gehienezko nota 5 izanez. Balorazio horretan zerbitzuak eta uraren kalitatea hartu dira kontuan, besteak beste.

## Argazkiak

* Aritzatxu hondartza
* Aritzatxu hondartzarako bidea

## Ikus, gainera

* Arribolas

## Kanpo estekak

* Hondartzari buruzko informazioa, Bizkaiko Foru Aldundiaren webgunean.
* Datuak: Q5643861
# Aritzarte

Aritzarte, Nafarroa probintzian topa dezakegun euskal mendia da. Sorogaingo sakana eta Mezkiritzeko mendatearen artean garaiera apaleko mendi batzuk lerrokatzen dira: Errebelu, Zobeta, Mendibitarte... Horien artean, Aritzarte da altuera handienekoa eta seguruenik itxura ederrena daukana. Mendi apal eta lau samarrak izanik ere, gailur garbikoak dira, eta haietataik ikuspegi zabalez gozatzeko aukera izanen dugu, baita pagadi ederretan barrena ibiltzekoa ere.

## Kanpo estekak

Aritzarte, http://www.euskal-herria.org/.
# Aritzdigorri

Aritzdigorri, Nafarroa probintzian topa dezakegun euskal mendia da. Erreniagako mendilerroa aspaldidanik jasan ditu "progresoaren" erasoak. Lehendik ere pistak, errepideak, pinu aldaketak, antenak, erradarrak eta abar pairatu behar izan ditu Iruñeko ortzemuga hegoaldetik ixten duen mendialde gaixo honek. Aspaldi honetan, gainera, haizerroten sukarrak jo zuen, eta azken eraso honek erabat desitxuratu zituen gain hauek, mendizale gehienak uxatuz. Horregatik eskertzekoak dira Aritzdigorri bezalako gainak: haizerroten gaitzetik libre izateaz gain, itxura erakargarri samarra du, bere gailurreko konglomeratuzko arroka lerden horiekin.

## Kanpo estekak

Aritzdigorri, http://www.euskal-herria.org/.
# Aritzaleta (Esteribar)

    Ez nahasi Deierriko Aritzaleta kontzejuarekin.
Aritzaleta Esteribar udalerriko herri hustu bat da, Euskal Herriko Nafarroa Garaia lurraldean kokatuta, Iruñerria eskualdeko Ibarrak azpieskualdean.
1300n jada despopulatu bezala agertzen zen. Bere lurrak Zubiri kontzejura pasa ziren.
Bertako biztanleak aritzaletarrak ziren.

## Izena

Aritzaleta toponimoa hainbat modutan agertu da historian zehar:
* Arizaleta (1534)
* Arizaleta (1914)
* Aritz (1985)
* Aritz (1988)
* Aritzaleta (1996)

## Oharrak

* ↑ /aɾit͡s̻aléta/ ahoskatua (laguntza) Azentua: zorrotza laugarren silaban

## Erreferentziak

* ↑ Euskaltzaindia: Euskal Onomastikaren Datutegia.
* ↑ «Aritzaleta - Lekuak - EODA» www.euskaltzaindia.eus (Noiz kontsultatua: 2021-08-30).

## Ikus, gainera

* Esteribar
* Ibarrak (Iruñerria)
* Zangozako merindadea
* Nafarroa Garaia

## Kanpo estekak

* Esteribarko Udalako webgune ofiziala
* Datuak: Q110197415
# Aritzbatalde

Aritzbatalde hurrengoetako bat izan daiteke:
* Aritzbatalde: Zarauzko auzo bat.
* Aritzbatalde: Zarauzko udal pilotalekua.
# Aritzbatalde pilotalekua

Aritzbatalde pilotalekua Zarauzko udal pilotalekua da. Izen bereko auzoan dago, udal kiroldegian.
1990eko ekainaren 28an inauguratu zen eta 860 lagunentzat edukiera du. Udan, esku pilotako Zarauzko Hiria Saria ospatzen da bertan, neguan berriz, Buruz buruko Pilota Txapelketaren partida batzuk.

## Ikus, gainera

* Aritzbatalde auzoa

## Kanpo estekak

* Aritzbatalde pilotalekuari buruzko informazioa Eusko Jaurlaritzaren webgunean.
* Datuak: Q12253968
# Aritzeta

Aritzeta Bergarako (Gipuzkoa) ekialdean dagoen auzoa da.
Deba ibaiaren eskuinaldean kokaturik dago. Errekatxo batek zeharkatzen duen bailara bat da, beraz. Halaber, auzoa bide batek zeharkatzen du, Aritzetako San Migel baserria eta San Migel baselizaraino doana. Bertan, Bergararen ikuspegiaz aparte, hainbat antena daude, zehazki, Bergaran telebista ikustea ahalbidetzen duena, beste antena batzuen artean.

## Ikus, gainera

* Debagoiena

## Kanpo estekak

* (Gaztelaniaz)Aritzetari buruzko informazioa udal webgunean
* Datuak: Q12253969
# Aritzo

Aritzo Nuoroko probintziako (Sardinia, Italia) udalerri bat da.

## Kanpo estekak

* Datuak: Q294672
* Multimedia: Aritzo / Q294672
# Aritzaleta

    Ez nahasi Esteribarko Aritzaleta herri hustuarekin.
Aritzaleta Deierriko kontzejua da. 2007ko urtarrilaren 1eko erroldaren arabera, herriak 49 biztanle ditu.

## Historia

1857ko errolda arte bere udalerria izan zuen baina harrezkero beste hainbat herrirekin batera Lizarrerriko eskualde honen batasun naturalaren isla den Deierri udalerriaren barruan dago.

## Demografia eta biztanleria

Aritzaletako biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 55 | 54 | 49 | 46 | 48 | 44 | 48 | 49 |

## Ikus, gainera

* Deierri

## Kanpo estekak

* Aritzaleta kontzejurako sarrera errepidea Google Street View-n.
* Datuak: Q12253964
* Multimedia: Arizaleta / Q12253964
# Aritzbatalde (auzoa)

Aritzbatalde Zarauzko (Gipuzkoa) auzoa da. Hiriaren erdi-hegoaldean dago, eta Zarauzko kiroldegiaren atzealde guztia hartuko luke bere gain. Azken 10 urteetan, auzoa izugarri hazi da 2.000tik gora etxebizitza eraiki baitira; horietariko asko txalet edota familiabakarreko etxeak deritzenak. Udal Kiroldegi eraberritua edota Lizardi Institutua bertan daude.
Orain 15-20 urte, zonaldea baratzalde bat zen eta han zegoen Zarauzko Aritzbatalde Futbol Zelaia, gaur egun Astira eraman dutena izen bera hartuz.

## Ikus, gainera

* Aritzbatalde pilotalekua

## Kanpo estekak

* Datuak: Q12253966
# Apistocampa

Apistocampa Campodeidae familiako generoetako bat da. Rhabdura taldeko hexapodoak dira.

## Ikus, gainera

* Diplura
* Datuak: Q12253730
# Antonio Maria Uranga

Antonio Maria Uranga (Orio) euskal patroi ezaguna bat izan zen, izan ere Kontxako 3 Bandera irabazi baitzituen, guztiak patroi lanetan. Manuel Olaizolarekin batera Euskal Herriko azken balea ehizatu zuen bost patroietako bat izan zen gainera.

## Kirol ibilbidea

1901 eta 1910 artean Manuel Olaizolak Kontxako 3 Bandera irabazi zituen baina 1911ean gertaturiko istiluen ondorioz ez zen estropada berririk antolatu 1915 arte. Istilu haiek oraindik gogoan zeuden eta Oriok trainerua atera zuen baina patroi berriarekin, Antonio Maria Urangarekin. Hirugarren egin zuen eta donostiarrek iseka galantak egin zizkieten Orio irudikatzen zuen hilkutxa bat kaleetan zehr erabiliz. Hau ikusita hurrengo urtean Manuel Olaizola itzuli zen eta irabazi egin zuen Oriok.
1919an irabazi zuen Olaizolak azkenengo bandera eta ordutik aurrera Uranga izan zen oriotarren patroia. 1923 eta 1925eko Kontxako Banderak irabazi zituen baina ondoren San Pedroren aro izugarria iritsi zen eta Urangarenek ezin izan zuten 20. hamarkadan Kontxa berririk eskuratu. 1930an badu garaipen bat Bilbon, Kantauriko Txapelketa izena izan zuena. Abran jokatu zen eta Getaria eta Santurtziri aurrea hartu zien. Donostiako txapelduna zen San Pedro ez zen izan bertan.
1933an iraultza berri bat iritsi zen Oriora eta patroi berria azaldu zen, Domingo Mitxelena, aurrez Urangaren esanetara Kontxak irabazia zena.
Gerra Zibila bukatu berri zela estropada bat inprobisatu zen Donostian eta Antonio Maria Urangak bere hirugarren Kontxako Bandera eskuratu zuen. Tripulazio berak egin zuen arraun Portugaleten eta hango bandera ere eraman zuten Oriora.

## Palmaresa

* Kontxako Banderak (2): 1923, 1925, (1939).
* Bilboko estropada zaharrak (2): 1930, 1939.

## Ikus, gainera

* Orio Arraunketa Elkartea
* Kontxako Bandera

## Bibliografia

* Orio en el Remo, 75 años de historia, Luis Azcue Aldaz

## Kanpo loturak

* (Gaztelaniaz) Auñamendi Eusko Entziklopedia.
* Datuak: Q16516212
# Antonio María Rouco Varela

Antonio María Rouco Varela (Villalba, Lugo, Galizia, 1936ko abuztuaren 20a) Erromatar Eliza Katolikoko kardinala eta gotzaina da, Espainiako Apezpiku Batzarreko lehendakaria.

## Bizitza

Mondoñedoko apaizgaitegian egin zituen apaiz-ikasketak, eta Salamancako Gotzain Unibertsitatean lizentziatu zen 1958an. Hurrengo urtean apaiz ordenatu zen. 1964an Municheko Unibertsitateko doktore egin zuten, eta urte hartan bertan Mondoñedoko teologia-irakasle gisa lan egiteko hartu zuten. Handik bi urtera Municheko Unibertsitateko irakasle-laguntzaile egin zuten. 1969an Salamancako Gotzain Unibertsitateko irakasle sartu zen; katedra eskuratu zuen 1971n, eta errektoreorde-kargua hurrengo urtean. 1984an Joan Paulo II.a aita santuak artzapezpiku izendatu zuen, eta 1998an egin zuen kardinal.
1999, 2008 eta 2011 urteetan Espainiako Apezpiku Batzarreko lehendakari hautatu zuten. Erakunde horretako Irakaskuntza eta Kristau Ikasbideko Batzordeko kidea da 1984az gero, eta Lege Gaietarako Batzordearen lehendakaria. Bere idazlanen artean aipatzekoak dira Estado e Iglesia en la España del siglo XVI (Estatua eta Eliza XVI. mendeko Espainian) eta Sacramento e diritto: antonomia nella Chiesa? (Sakramentua eta zuzenbidea: Elizaren kontraesana?). Hainbat artikulu eta lan zientifiko argitaratu ditu, bestalde, Zuzenbide Kanonikoaren oinarri teologikoari eta Elizaren eta Estatuaren arteko harremanei buruz.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q44898
* Multimedia: Antonio María Rouco Varela / Q44898
# Antonio Martín Velasco

Antonio Martín Velasco, (Madril, 1970eko maiatzaren 24a - Torrelaguna, 1994ko otsailaren 11) txirrindulari espainiarra izan zen. 1993ko Frantziako Tourreko Gazteen sailkapeneko irabazlea, Amaya Seguros taldean. Anaia gaztea David ere, txirrindulari profesionala izan zen.
Etorkizun oparoa izango zuelakoan, 1994ko denboraldiaren hasieran, Banesto taldearekin fitxatu zen. Zoritxarrez, 1994ko otsailaren 11n, Antonio entrenatzen ari zela hil zen, furgoneta baten atzerako ispiluak buruan jo baitzuen, behar zen tartea errespetatu ez zuelako.

## Palmaresa
### Amateurretan

1988
* 2. Espainiako errepideko txirrindularitza txapelketan (junior)
1991
* Iberduero Saria
* Udaberri Saria
* Tarragonako Itzulia
* 5. Nafarroako Itzulian eta etapa bat
* 2. Zamorako Itzulian
* 4. Balentziaga Memorialan

### Profesionaletan

1992
* Hucha de Oro
* 2. Murtziako Itzulian
* 2. Ordiziako Klasikan
* 2. Errioxako Itzulian
* 3. Kataluniako Voltan
* 6. Gaztela eta Leongo Itzulian
* 7. Galiziako Itzulian
* 8. Aragoiko Itzulian
1993
* Frantziako Tourreko Gazteen sailkapena
* 2. Guadarramako Mendateetako Klasikan
* 3. Gaztela eta Leongo Itzulian
* 3. Kataluniako Voltan eta etapa bat
* 8. Algarveko Itzulian

## Sailkapen orokorra Itzuli Handietan

| Itzulia | 1992 | 1993 |
| Italiako Giroa | - | - |
| Frantziako Tourra | - | 12. |
| Espainiako Vuelta | - | - |
—: ez zuen parte hartu
UT: utzi, ez zuen amaitu

## Erreferentziak

* ↑ La tragedia del ciclismo español: "No perdí al deportista sino a mi compañero"

## Kanpo estekak

* Datuak: Q264084